# data[].attributes.headline
Со - йоно нылкышно,<

# data[].attributes.body
Со - йоно нылкышно,
Анай, чужкенак,
Улонэз бергатись,
Семья кусып утись.
Ми тазьы вераны быгатом Огырчи ёросысь Варклед-Бодья гуртысь клубен кивалтись Матвеева Наталья Александровна сярысь.

# data[].attributes.headline
Милям Наташа апаймы 

# data[].attributes.body
Милям Наташа апаймы клубен гинэ уг кивалты. Милемыз, бурдъяськись нылпиосты, котыраз люка. Одиг интияз чик тэк пукыны уг чида: кружокъёс ортчытъя, портэм эскеронъёс, велопробегъёсы потта но мукет. Портэм пумо чошатсконъёсын, фестивальёсын, солэн кичолтэм улсаз, ми котьку луиськом вормисьёс полын.

# data[].attributes.headline
Калык кырзанъя ансам

# data[].attributes.body
Калык кырзанъя ансамбльмы "Инвис" кылдытэмын 2015 арын, кудиныз туж быгатыса но мыло-кыдо кивалтэ Наталья Александровна. Со арын Сочиын ортчем «Народные истоки» калыккуспо конкурсэ пыриськыса, 1-тӥ интые потӥз! 2018 арын "Инвислы" сетэмын Калык ним. Та ансамбле ветлись песяйёсмы утё вань сям-йылолъёсты, возьмато соосты сцена вылысен, милемыз тодмато; кырзало портэм пумо кырзанъёсты (зуч но бигер кылысь берыктыло). Удмуртиысь гуртъёсы концетэ потало, мукет интыосы но отчало. Кылсярысь, соос вуылизы ни Набержной Челные, Елабугае, Пермь улосэ, Эстоние, Санкт-Петербурге. Ми "Инвисэн" данъяськиськом, вань ужрадъёсы отчаськом.

# data[].attributes.headline
Наталья Александровн

# data[].attributes.body
Наталья Александровна - НКА Огырчи ёросысь удмуртъёслэн кивалтисьсы. Туннэ нуналлы солэн валтись ужез - калык сям-йылолъёсты утьыны, удмурт калыклэсь аспортэмлыксэ туала улонын утьыны. Огырчи ёросысь удмуртъёс Наталья Александровналы та секыт но тунсыко ужаз котьку юрттисько, валало.

# data[].attributes.headline
"Улонэ мынам кельше 

# data[].attributes.body
"Улонэ мынам кельше американской горкалы: я кышкыт, я шулдыр но тунсыко, но,валтисез, мозмыт овол", - вера Наталья Александровна. Со - шудо адями. Котыраз яратись но валась адямиос - семьяез: анаез, кузпалызлэн анаез, кузпалыз, кык нылъёсыз, пиез, кенэз но эмеспиез но кык нунокъёсыз-зарниосыз. Соос артистъёс, котькыче уже сюлмысьтызы ик пырисько. Ми сизиськом та семьялы тупаса, ог-огзэс валаса но яратыса улон, шуд но татулык. Оскиськом, Инмарэн сётэм тыршонзы азьланьтиськоз вань мытэм ужазы!